සංක්යුන්ක්වාන් ස්කැන්ඩල්

සංක්‍යුන්ක්වාන් ස්කැන්ඩල් () යනු 2010දී විකාශය වූ දකුණු කොරියානු ප්‍රබන්ධ ඓතිහාසික නාට්‍යයකි. මෙමගින් කාන්තාවන්ට ඇතුළු වීමට අවසර නොතිබූ ජොසොන් රාජවංශයේ උසස්ම අධ්‍යාපන ආයතනය වූ සුංක්යුන්ක්වාන් වෙත ඇතුළු වන, පිරිමියකු මෙන් වෙස්වලාගත් තරුණියක් පිළිබඳ නිරූපණය වේ. මෙය අධ්‍යක්ෂණය කරන ලද්දේ කිම් වොන්-සොක් විසින් වන අතර, ලියන ලද්දේ කිම් තේ-හී විසිනි. මෙය ජුං ඉයුන්-ග්වොල්ගේ වඩාත් අලෙවි වූ 2007 නවකථාවක් වූ ද ලයිව්ස් ඔෆ් සුංක්යුන්ක්වාන් කන්ෆියුෂියන් ස්කොලර්ස් පාදක කරගනිමින් නිර්මාණය විය. එහි චරිත නිරූපණය පාක් යූචුන්, සොං ජූං-කි, යූ ආ-ඉන්, සහ පාක් මින්-යොං විසින් සිදුකරයි. එය KBS2 නාළිකාව ඔස්සේ 2010 අගෝස්තු 30 සිට නොවැම්බර් 2 දක්වා සඳුදා සහ අඟහරුවාදා දිනවල 21:55ට කථාංග 20කින් යුක්තව විකාශය විය.

කථාව
මෙය ගෙතී ඇත්තේ කාන්තාවන්ට අධ්‍යාපනය ලැබීමට හෝ රැකියා කිරීමට අවසර නොතිබූ අවධියකයි. සිය සොයුරා වූ කිම් යූක්-ෂික් මෙන් වෙස්වලාගන්නා කිම් යූන්-හී (පාක් මින්-යොං) නැමැති තරුණිය සිය පවුලේ අගහිගකම් සපුරා ගැනීමට උත්සාහ දරයි. ඇය නොයෙකුත් රැකියා සිදුකරන අතර, මුලින් ප්‍රදේශයේ පොත්හලක සේවයට යන ඇයට, පසුව ළඟම එන ගෞරවනීය සුංක්යුන්ක්වාන් ප්‍රවේශ විභාගයට විභාග ආදේශකයකු (නීතිවිරෝධී ක්‍රියාවකි) ලෙස පෙනී සිට සිය ආදායම වැඩි කරගැනීමට අවස්ථාව සැලසේ. ඇයව අවංක ලී සුන්-ජූන්ට (පාක් යූචුන්) හසුවන අතර, පසුව යූන්-හීගේ දක්ෂතා හඳුනාගන්නා ඔහු ඇයව විශ්වවිද්‍යාලයට ඇතුළු වීමට උපකාර කරයි. එහිදී ඇයට වංශවතකු වූ ගු යොං-හා‍ගේ (සොං ජූං-කි) පීඩාවන්ට මුහුණ දීමට සිදු වන අතර, ඇයට සිය කාමරසගයා වූ මූන් ජේ-ෂින්ගේ (යූ ආ-ඉන්) විවිධ හැසිරීම්වලට ද මුහුණ දීමට සිදු වෙයි. එසේම දැඩි ශිෂ්‍ය සභාපතිවරයා වන හා ඉන්-සූ (ජුන් තේ-සූ) සමග ගැටුම් ඇතිනොකරගනිමින් සිය රහස සඟවා ගන්නා අතරම, ලී සුන්-ජූන් කෙරෙහි තම සිතෙහි දළුලන හැඟුම් පාලනය කරගැනීමටද ඇයට සිදු වෙයි.

කිම්, ලී, ගු, සහ මූන් යන සිව්දෙනා එක්ව "ජල්ගූම් සිව්දෙනාගේ කණ්ඩායම" ලෙස හඳුන්වයි (ඇතැම්විට රසිකයින් මෙය "ජොසොන් F4" ලෙස හඳුන්වයි).

චරිත නිරූපණය

ප්‍රධාන චරිත
පාක් මින්-යොං, කිම් ‍යූන්-හී ලෙස (පටබැඳි නාමය දේ-මුල්)
පාක් යූචුන්, ලී සුන්-ජූන් ලෙස (පටබැඳි නාමය ගා-රං සහ වං සියෝ බැං)
යූ ආ-ඉන්, මූන් ජේ=ෂින් ලෙස (පටබැඳි නාමය ගොල්-ඕ)
සොං ජූං-කි, ගු යොං-හා ලෙස (පටබැඳි නාමය යෝ-රිම්)
ජුන් තේ-සූ, හා ඉන්-සූ ලෙස
සියෝ හ්යෝ-රිම්, හා හ්යෝ-ඉයුන් ලෙස
කිම් මින්-සෝ, චෝ-සුන් ලෙස
ආන් නේ-සං, ජොං යක්-යොං ලෙස
ජෝ සුං-හා, ජොසොන්හි ජොංජෝ රජු ලෙස
කිම් කප්-සූ, වම් රාජ්‍ය අමාත්‍ය ලී ජුං-මූ ලෙස
ලී‍ ජේ-යොං, හා වූ-ක්යු ලෙස (යුධ අමාත්‍ය)
කිම් මි-ක්යුං, ජෝ මැතිණිය ලෙස (යූන්-හීගේ මව)

සහාය රංගනය

කං සුං-පිල්, ඉම් බ්යුං-චූන් ලෙස
කිම් දොං-යූන්, සෝල් ගෝ-බොං ලෙස
චේ බ්යුං-චන්, කං-මූ ලෙස
පාක් ග්‍යුන්-සූ, යූ චං-ඉක් ලෙස
කිම් හා-ක්‍යූන්, චෝයි ෂින්-මූක් ලෙස
කිම් යොං-බේ, ගෝ ජං-බොක් ලෙස
ඉම් යොං-පිල්, හම් චූන්-හෝ‍ලෙස
කිම් ජුං-ක්‍යූන්, ආන් දෝ-හ්යුන් ලෙස
ජං සේ-හ්‍යුන්, කිම් වූ-ටක් ලෙස
හ්වං චන්-සූ, බේ හේ-වොන් ලෙස
ජූ ආ-සුං, නම් ම්යුං-ෂික් ලෙස
ලී ඉන්, පාක් දල්-ජේ ලෙස
කිම් ඉක්-තේ, අග්‍රාමාත්‍ය චේ ජේ-ගොං ලෙස
හන් යුන්, කිම් යූන්-ෂික් ලෙස (යූන්-හීගේ සොයුරා)
චෝයි දොං-ජූන්, මූන් ග්‍යුන්-සූ ලෙස (අධිකරණ අමාත්‍ය)
පාක් දොං-බින්, යුධ අමාතයවරයාගේ ආරක්ෂකයා ලෙස
කිම් ක්වං-ක්‍යු, හ්වං-ගා ලෙස
ර්යු දම්, සූන්-දොල් ලෙස
සුං හ්යුන්-ජූ, බෝ-ද්‍යුල් ලෙස
ඉම් යූන්-ජුං, ඒං-ඒං ලෙස
ජුං හ්යේ-මි, සොම්-සොම් ලෙස
ලී මින්-හෝ, බොක්-සූ ලෙස (සුළු සොරා)
කිම් දොං-හ්යුන්, බොක්-දොං ලෙස (සේවක ළමයා)
පාක් චුල්-මින්, හන්සොංබු නිලධාරියකු ලෙස
ලී දල්-හ්‍යුං, ගු යොං-හාගේ පියා ලෙස
බං ජූන්-සෝ, ළමා කිම් යූන්-හී ලෙස
ලී වොන්-ජොං, බක්-සූ යකැදුරුවරයා ලෙස (පසුබිම් රංගනය, කථාංගය 8)
ඕ නා-මි, හ්යෝ-ඉයුන්ගේ මිතුරිය ලෙස (පසුබිම් රංගනය, කථාංගය 10)
සියෝ ජි-යූන්, විශ්‍රාමලත් ගිසෙංවරිය ලෙස (පසුබිම් රංගනය)

පිළිගැනීම
මෙම කතාමාලාව ඉහළ ප්‍රේක්ෂක ආකර්ෂණයක් හිමිකරගැනීමට සමත් විය. එහි ජනප්‍රියත්වය කොතෙක් ද යන්න, එහි නිලවෙබ්අඩවියේ පණිවිඩ පුවරුවේ වූ ඉතා ඉහළ මාර්ගස්ථ ක්‍රියාකාරකම් සංඛ්‍යාව මගින් සහ සහ ජනප්‍රිය ද්වාරයක් වූ ඩීසී ඉන්සයිඩ් තුළ KBS වෙබ්අඩවියේ කථාංග විචාරයන් ගණනාව මගින් මෙන්ම අලෙවි වූ ඩීවීඩී සහ OST ඇල්බම ඒකක ගණන මගින් ද පැහැදිළි වේ. පාක් යූ-චුන්ගේ සංගීත කණ්ඩායම වූ JYJ මගින් මෙහි නාදපථය නිර්මාණය කෙරුණු අතර, සති දෙකක් තුළ එහි පිටපත් 110,000ක් අලෙවි විය.

ඇගයීම්

සම්මාන සහ නිර්දේශ

අන්තර්ජාතික විකාශය
  - මෙය Tokimeki: Sungkyunkwan Scandal (トキメキ☆成均館スキャンダル) යන තේමාව ඔස්සේ 2011 සැප්තැම්බර් 14 සිට නොවැම්බර් 24 දක්වා ටීවී ටෝකියෝ නාළිකාව මගින් විකාශය කරන ලදී.
  - ntv7 ඔස්සේ විකාශය විය.
  - අසලියා මල යන තේමාව ඔස්සේ ITN ඔස්සේ විකාශය කරන ලදී.
  - indosiar නාළිකාව ඔස්සේ විකාශය විය.
  - Secret Love: Sungkyunkwan Scandal යන තේමාව ඔස්සේ ABS-CBN නාළිකාව ඔස්සේ විකාශය විය.
  - Scandalul (ද ස්කැන්ඩල්) යන තේමාව ඔස්සේ Euforia TV නාළිකාවෙන් විකාශය විය.
  - Bandit Nasai Huajai Wawun (บัณฑิตหน้าใส...หัวใจว้าวุ่น) යන තේමාව ඔස්සේ චැනල් 7 නාළිකාව ඔස්සේ විකාශය විය.

නාට්‍යමය ප්‍රභේද
මෙම කතාමාලාව නාට්‍යමය සංස්කරණයක් බවට පත්කොට ජපන් සිනමා ශාලාවන්හි 2011 මැයි 6–19 තෙක් "ඩොකිමෙකි☆ඉකෙමෙන් ෆෙස්ටිවල්"හි කොටසක් ලෙස විකාශය කරන ලදී

සංක්‍යුන්ක්වාන් ස්කැන්ඩල්හි පළමු සංවත්සරය සැමරීමට කොරියානු කේබල් නාළිකාවක් වූ QTV (ටර්නර් විකාශන පද්ධතිය සහ ජූංඇං ඉල්බෝහි අනුබද්ධ IS ප්ලස් හි හවුල් ව්‍යාපාරයක් වන) මෙම කතාමාලාව යළි සංස්කරණය කොට පැය දෙකේ රූපවාහිනී චිත්‍රපටයක් බවට පත්කොට 2011 සැප්තැම්බර් 10 දින විකාශය කරන ලදී.

මූලාශ්‍ර

බාහිර සබැඳි 
 සංක්‍යුන්ක්වාන් ස්කැන්ඩල් නිල KBS වෙබ්අඩවිය 
 සංක්‍යුන්ක්වාන් ස්කැන්ඩල්ට හන්සිනෙමාහි ඇති ගිණුම
 

කොරියානු විකාශන පද්ධතියේ රූපවාහිනී නාට්‍ය
දකුණු කොරියානු ඓතිහාසික රූපවාහිනී කතාමාලා
ජෝසුන් රාජවංශය පසුබිමෙහි නිර්මාණය වූ රූපවාහිනී කතාමාලා
2010 දකුණු කොරියානු රූපවාහිනී කතාමාලා ඇරඹීම්
2010 දකුණු කොරියානු රූපවාහිනී කතාමාලා අවසන් වීම්
කොරියානු-භාෂා රූපවාහිනී වැඩසටහන්කරණය 
රූපවාහිනී කතාමාලා
2010 දශකය තුළ දකුණු කොරියානු රූපවාහිනී කතාමාලා